

ประกาศองค์การบริหารส่วนตำบลบัวใหญ่


**เรื่องให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ในเขตพื้นที่องค์การบริหารส่วนตำบลบัวใหญ่ อำเภอน้ำพองจังหวัดขอนแก่น อันต้องเสียภาษีโรงเรือน ประจำปี พ.ศ. ๒๕๖๐ ไปรับแบบพิมพ์และกรอกรายการในแบบพิมพ์ยื่นต่อเจ้าพนักงานหน้าที่**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

อาศัยอำนาจตามความในมาตรา ๑๙ แห่งพระราชบัญญัติภาษีโรงเรือนและที่ดิน พุทธศักราช ๒๔๗๕ ซึ่งแก้ไขเพิ่มเติมโดยพระราชบัญญัติภาษีโรงเรือนและที่ดิน (ฉบับที่ ๔) พุทธศักราช ๒๕๓๔ให้ผู้รับประเมินยื่นแบบพิมพ์เพื่อแจ้งรายการทรัพย์สินหรือสิ่งปลูกสร้างอย่างอื่นๆ กับที่ดินที่ใช้ ต่อเนื่องกับโรงเรือนหรือสิ่งปลูกสร้าง ต่อพนักงานเจ้าหน้าที่ภายในเดือนกุมภาพันธ์ของทุกปี นั้น

จึงประกาศให้ผู้รับประเมินซึ่งมีกรรมสิทธิ์ในทรัพย์สินเป็นโรงเรือนหรือสิ่งปลูกสร้างอย่างอื่นที่ตั้งอยู่ในเขตพื้นที่องค์การบริหารส่วนตำบลบัวใหญ่ไปรับแบบพิมพ์ แสดงรายการแห่งทรัพย์สิน (ภ.ร.ด.๒)ตั้งแต่วันที่ ๔ เดือน มกราคม พ.ศ. ๒๕๖๐ เป็นต้นไปและให้กรอกรายการโดยละเอียดแยกเป็นหมู่บ้านลงในแบบพิมพ์ แล้วยื่นต่อพนักงานเจ้าหน้าที่ ณ ที่ทำการองค์การบริหารส่วนตำบลบัวใหญ่ อำเภอน้ำพอง จังหวัดขอนแก่น ภายในวันที่ ๒๘ เดือน กุมภาพันธ์ พ.ศ. ๒๕๖๐

ประกาศ ณ วันที่ ๑ เดือน ธันวาคม พ.ศ. ๒๕๕๙




(ลงชื่อ) ..............................................................

(นายมงคล ค่อมสิงห์)

ปลัดองค์การบริหารส่วนตำบลบัวใหญ่ ปฏิบัติหน้าที่

นายกองค์การบริหารส่วนตำบลบัวใหญ่



ประกาศองค์การบริหารส่วนตำบลบัวใหญ่

**เรื่องให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ในเขตพื้นที่ องค์การบริหาร**

**ส่วนตำบลบัวใหญ่ อำเภอน้ำพองจังหวัดขอนแก่น อันต้องเสียภาษีป้ายประจำปี พ.ศ. ๒๕๖๐**

**ไปรับแบบพิมพ์และกรอกรายการในแบบพิมพ์ยื่นต่อเจ้าพนักงานหน้าที่**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

อำนาจตามความในมาตรา ๑๐ แห่งพระราชบัญญัติภาษีป้ายพุทธศักราช ๒๕๑๐ ซึ่งแก้ไขเพิ่มเติมโดยมาตรา4 มาตรา8แห่งพระราชบัญญัติภาษีป้าย (ฉบับที่ ๒)พุทธศักราช ๒๕๓๔ และตามประกาศของกระทรวงมหาดไทยเรื่องให้องค์การบริหารส่วนตำบลเป็นราชการส่วนท้องถิ่นมีอำนาจจัดเก็บภาษีป้ายพุทธศักราช ๒๕๓๘ เรื่องแต่งตั้งพนักงานเจ้าหน้าที่ประเมินเรียกเก็บพิจารณาอุทธรณ์และเร่งรัดภาษีป้าย

จึงประกาศให้ผู้รับประเมินซึ่งมีกรรมสิทธิ์ในป้ายที่ตั้งอยู่ในเขตพื้นที่องค์การบริหารส่วนตำบล


บัวใหญ่ ไปรับแบบพิมพ์ แสดงรายการแห่งทรัพย์สิน (ภ.ป.๑) ตั้งแต่วันที่ ๔ เดือน มกราคม พ.ศ.๒๕๖๐

เป็นต้นไปและให้กรอกรายการ โดยละเอียดแยกเป็นหมู่บ้านลงในแบบพิมพ์แล้วยื่นต่อพนักงานเจ้าหน้าที่

ณ ที่ทำการองค์การบริหารส่วนตำบลบัวใหญ่อำเภอน้ำพอง จังหวัดขอนแก่น ภายในวันที่ ๓๑ มีนาคม

พ.ศ. ๒๕๖๐

ประกาศ ณ วันที่ ๑ เดือน ธันวาคม พ.ศ. ๒๕๕๙



(ลงชื่อ) ...................................................

(นายมงคล ค่อมสิงห์)

ปลัดองค์การบริหารส่วนตำบลบัวใหญ่ ปฏิบัติหน้าที่

นายกองค์การบริหารส่วนตำบลบัวใหญ่